Diari Oficial de la Generalitat Valenciana


Sumari del DOGV 5643, del 20-11-2007 (2007/13847)

RESOLUCIÓ de 27 d'octubre de 2007, de la Conselleria de Justícia i Administracions Públiques, sobre delegació de determinades competències en la secretària autonòmica de Justícia.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5643

Data del DOGV
:   20-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13002


Data del document
:   27-10-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * competència administrativa
    * administració regional
    * delegació de poders

RESOLUCIÓ de 27 d'octubre de 2007, de la Conselleria de Justícia i Administracions Públiques, sobre delegació de determinades competències en la secretària autonòmica de Justícia. [2007/13943]  
L'article 13 del Decret 7/2007, de 28 de juny, del president de la Generalitat, atribuïx a aquesta conselleria les competències en matèria de fundacions.  
Per la seua banda, l'article 2 del Decret 139/2001, de 5 de setembre, del Govern Valencià, pel qual s'aprova el Reglament de Desplegament de la Llei de la Generalitat Valenciana 8/1998, de 9 de desembre, de Fundacions, de la Comunitat Valenciana, disposa que «el Protectorat de les Fundacions de la Comunitat Valenciana l'exercix la conselleria competent, en matèria de fundacions. La titularitat del Protectorat correspon al conseller, sense perjuí de la possibilitat de delegació...».  
La Comissió del Protectorat de Fundacions és l'òrgan consultiu i d'assistència i assessorament al Protectorat per al correcte exercici de les funcions que legalment té atribuïdes. Segons disposa l'article 41.3 de l'esmentat Decret 139/2001, de 5 de setembre, la Presidència de la Comissió correspon al titular del Protectorat, per tant al conseller de Justícia i Administracions Públiques.  
Mitjançant una Orde d'aquesta conselleria, de 22 d'octubre de 2007, es van delegar, en la secretària autonòmica de Justícia, les facultats previstes en l'article 29 de l'esmentada Llei de Fundacions de la Comunitat Valenciana, excepte les previstes en els apartats d) i g).  
Per tot això, de conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; en exercici del que preveu l'article 63.1 de la Llei 5/1983, de 30 de desembre, del Consell, modificada per la Llei 12/2007, de 20 de març, i els articles 41 i 42 del Decret 139/2001, de 5 de setembre; es creu oportú delegar, així mateix, la secretària autonòmica de Justícia, per a l'exercici de la Presidència de la Comissió del Protectorat de Fundacions, i per això resolc:  
Primer  
Delegar, la secretària autonòmica de Justícia, per a l'exercici de les competències que, d'acord amb allò que s'ha previst pels articles 41 i 42 del Decret 139/2001, de 5 de setembre, corresponen al conseller de Justícia i Administracions Públiques, com a president de la Comissió del Protectorat de Fundacions.  
Segon  
La present delegació no serà obstacle perquè puga avocar-se el coneixement i resolució de tots els assumptes que es considere procedent, i podrà, així mateix, revocar-la en qualsevol moment, de conformitat amb el que establix l'article 63.5 de l'esmentada Llei 5/1983, de 30 de desembre, de la Generalitat Valenciana.  
Tercer  
La present Resolució tindrà plens efectes des de la data en què es dicta, sense perjuí de la seua publicació en el Diari Oficial de la Comunitat Valenciana.   
València, 27 d'octubre de 2007.- El conseller de Justícia i Administracions Públiques: Fernando de Rosa Torner.